Téarmaí agus Coinníollacha do chúnamh deontais d’oibreacha incháilithe ar chórais chóireála fuíolluisce tí i dtithe atá suite i Limistéir Dhobharcheantair Chuspóra Ardstádais

An tAonad Uisce Tuaithe

An Roinn Tithíochta, Pleanála agus Rialtais Áitiúil

Tithe an Rialtais

Béal an Átha

Contae Mhaigh Eo

F26 E8N6

Guthán: (096) 24200

Glao Áitiúil: 1890 20 20 21

Ríomhphost: [rural.water@housing.gov.ie](mailto:rural.water@housing.gov.ie) Leagan: Meitheamh 2020

|  |
| --- |
| **Deontais atá iníoctha faoi Rialacháin na dTithe (Cúnamh Airgeadais um Chórais Cóireála Dramhuisce Tí do Limistéir Dhobharcheantair Cuspóra Ardstádais), 2020 (I.R. Uimh. 186 de 2020);**     * Léigh na nótaí eolais seo a leanas, le do thoil, sula líonann tú an fhoirm iarratais. * Caithfear gach ceist ar an bhfoirm a fhreagairt agus, sa chás go sonraítear, caithfear cáipéisí tacaíochta a sholáthar. Ní phróiseálfar foirmeacha neamhiomlána nó na foirmeacha siúd nach ngabhann na cáipéisí cuí leo. * NÍOR CHEART tús a chur le hobair sula dtugann an t-údarás tithíochta nó a ionadaí cuairt. Má cuireadh tús le hobair roimh an dáta sin, ní dhéanfar breithniú ar d’iarratas. * Déanann údaráis tithíochta an scéim deontais a riar. Is faoin údarás tithíochta ábhartha atá sé plé le gach ceist a bhaineann le hoibriú laethúil na scéime deontais, iarratais agus íocaíochtaí san áireamh. * Ba cheart aon fhiosrúcháin faoin deontas a dhéanamh le hOifigeach Idirchaidrimh Chlár Uisce Tuaithe an údaráis tithíochta ábhartha. |

# 1. Cuspóir an deontais

Tá an scéim deontais seo á tabhairt isteach chun tacú le cuspóirí cháilíocht an uisce a bhaint amach i Limistéir Dhobharcheantair Chuspóra Ardstádais, faoi mar a dtugtar cuntas air sa Phlean Bainistíochta Abhantraí Náisiúnta d’Éirinn 2018-2021 (PBA).

Tá an scéim seo mar chuid den infheistíocht chistithe faoi Bheart 8 den Chlár Uisce Tuaithe Ilbhliantúil (an CUTIB) ó 2019 go 2021.

Tá an deontas seo ar fáil chun cabhrú le híoc as na costais oibreacha réitigh, deisiúcháin nó uasghrádaithe ar chóras cóireála fuíolluisce tí (CCFT) nó an córas a athsholáthar a fhreastalaíonn ar theach, sa chás go ndéantar na hoibreacha i Limistéar Dobharcheantair Chuspóra Ardstádais i gcomhréir leis an PBA, agus nuair atá litir faighte ag an iarratasóir féideartha ón údarás tithíochta a dheimhníonn cáilitheacht chun iarratas a dhéanamh ar dheontas.

Caithfidh na hoibreacha go léir a bheith i gcomhréir le Cód Cleachtais an GCC – Córais Chóireála agus Diúscartha Fuíolluisce a fhreastalaíonn ar Thithe Aonair 2009 agus an aird chuí á tabhairt ar na moltaí i Mír 6.6 den Chód Cleachtais (CC) sin a thagraíonn do CCFT reatha ar an láthair.

Tábhachtach: Ní cháileofar costais a bhaineann le gnáthchothabháil nó gnáthsheirbhísiú CCFT, nó le sloda a bhaint de na córais siúd, do chúnamh deontais.

**2. Leibhéal an deontais**

Déantar cinneadh faoin leibhéal cúnamh deontais atá ar fáil bunaithe ar 85% de chostas faofa na n-oibreacha, faoi réir suim uasta €5,000. Is é an caiteachas íosta ar oibreacha incháilithe, a theastaíonn chun an t-iarratas a phróiseáil €750.

**3. Cáilitheacht**

Níl iarratasóir incháilithe do dheontas más é tuairim an údaráis tithíochta: -

1. Níl an t-iarratasóir ag cónaí sa teach a bhfuil an CCFT ag freastal air mar a n-áit chónaithe phríomha (e.g. teach saoire), nó

(b) Tá an teach ar a bhfreastalaíonn an CCFT atá i gceist ceangailte faoi láthair le scéim séarachais phoiblí, nó

(b) Tá an teach ar a bhfreastalaíonn an CCFT faoi láthair ceangailte le scéim séarachais reatha, nó

(d) Tá an teach ar a bhfreastalaíonn an CCFT atá i gceist á thógáil nó tógadh é le 7 mbliana anuas, nó

(e) Íocadh deontas chun feabhas a chur ar an CCFT a fhreastalaíonn ar an teach atá i gceist le 7 mbliana anuas, nó

(f) Níor críochnaíodh na hoibreacha feabhsúcháin go sásúil ina n-iomláine faoi mar a shonraítear ina dtogra, nó

(g) Níor cláraíodh an CCFT le [protectourwater.ie](http://www.protectourwater.ie) faoin dáta forordaithe (féach thíos), nó

(h) Níl an teach ar ar fhreastail an CCFT atá i gceist suite i Limistéar Dobharcheantair Chuspóra Ardstádais, nó

(i) Fuarthas iarratas maidir leis an CCFT céanna, faoi aon scéim deontais eile le haghaidh an CCFT faoin CUTIB 2019-2021.

Cead Pleanála

B’fhéidir go mbeidh Díolúintí Pleanála i gceist faoi Alt 4(1)(h) den Acht um Pleanáil agus Forbairt, 2000 (ar a dtugtar anseo feasta “an tAcht”) i gcás CCFT reatha nuair a dhéantar na hoibreacha ar mhaithe leis an gcóras a chothabháil nó a fheabhsú.

Nuair a bhíonn éiginnteacht ann, áfach, in aon chás ar leith, maidir leis an méid a meastar nó nach meastar gurb ionann é agus forbairt, nó maidir leis an méid a meastar nó nach meastar gurb ionann é agus forbairt dhíolmhaithe laistigh de bhrí an Achta, is féidir le duine ar bith dearbhú maidir leis an gceist sin a iarraidh i scríbhinn, óna n-údarás pleanála ábhartha (údarás áitiúil) faoi Alt 5 den Acht.

**4. Dáta forordaithe**

Caithfidh go bhfuil iarratas déanta ag úinéir an CCFT, faoi dháta forordaithe an 1 Feabhra 2013, go n-iontráiltear an córas cóireála i gclár an CCFT atá á choimeád i gcomhréir le hAlt 70B(2) den Acht um Sheirbhísí Uisce, 2007 (arna leasú).

nó

Caithfidh go ndearna úinéir CCFT, a tógadh nó a suiteáladh i ndiaidh an 1 Feabhra 2013, iarratas go n-iontráiltear an córas cóireála i gclár na gcóras siúd laistigh de 90 lá i ndiaidh gur ceanglaíodh áitreabh leis an CCFT, i gcomhréir le Rialachán 3 de na Rialacháin um Chórais Cóireála Dramhuisce Tí (Clárú) (Leasú), 2013 (Uimh. 180 de 2013).

**5.** **Costas faofa**

Ar mhaithe cuspóirí na scéime deontais seo, ciallaíonn costas faofa an costas iarbhír a bhíonn ar oibreacha réitigh, deisiúcháin nó uasghrádaithe ar, nó ar CCFT a athsholáthar (measúnú láithreáin ina measc, más gá), nó na costais a measann an t-údarás tithíochta a bheith ina gcostais réasúnta ar thabhairt faoi na hoibreacha siúd, pé ceann is lú.

6. Togra oibreacha agus fáltais

Caithfidh togra mionsonraithe a d’ullmhaigh duine inniúil gabháil le gach iarratas ar chúnamh deontais a fhaomhadh chun na hoibreacha a uasghrádú aníos go dtí caighdeáin Chód Chleachtais (CC) an GCC, agus an aird chuí á tabhairt ar a mholtaí maidir le CCFT reatha ar an láthair atá ann sular cuireadh an CC i bhfeidhm.

Caithfidh fáltais ó gach conraitheoir atá comhlíontach i dtaobh cánach a fostaíodh chun na hoibreacha a luaitear a dhéanamh, gabháil le gach éileamh ar chúnamh deontais a íoc. Caithfear a áireamh le fáltais sonraí faoi na hoibreacha a rinneadh agus na costais gaolmhara.

7. Riachtanais imréitigh cánach

I gcás gach conraitheora a fostaíodh chun tabhairt faoi mheasúnú láithreáin (más bhí gá leis), oibreacha réitigh, deisiúcháin nó uasghrádaithe ar CCFT, nó chun CCFT a athsholáthar, caithfear cóip den deimhniú imréitigh cánach reatha a d’eisigh na Coimisinéirí Ioncaim chuig an gconraitheoir a sheoladh ar aghaidh.

8. Iarratais ar chúnamh deontais a sheoladh ar aghaidh agus a phróiseáil

Sula seoltar iarratas ar chúnamh deontais a sheoladh ar aghaidh go dtí an t-údarás tithíochta ábhartha, caithfidh an t-iarratasóir féideartha a bheith sásta go bhfuil an teach ar a bhfreastalaíonn an CCFT, a bheadh ina ábhar d’iarratas, suite i Limistéar Dobharcheantair Chuspóra Ardstádais. Is féidir an léarscáil idirghníomhach atá ar fáil ag an nasc thíos a úsáid lena shainaithint an bhfuil nó nach bhfuil an teach atá i gceist i Limistéar Dobharcheantair Chuspóra Ardstádais. Ní gá ach cuardach a dhéanamh trí úsáid a bhaint as an Éirchód ábhartha.

[Léarscáil Limistéar Dobharcheantair Chuspóra Ardstádais](https://storymaps.arcgis.com/stories/5eaae1b83cf84197b1f184a5ef7c2696) (Moltar brabhsálaí Chrome a úsáid chun feidhmiúlacht iomlán a chinntiú)

Níor cheart iarratas a sheoladh ar aghaidh ach maidir le teach ar a bhfreastalaíonn CCFT atá inaitheanta sa léarscáil amhail bheith suite i Limistéar Dobharcheantair Chuspóra Ardstádais.

Beidh an nós imeachta seo a leanas i gceist maidir le gach iarratas a phróiseáil:

1. Ba cheart iarratais ar chúnamh deontais a fhaomhadh a sheoladh ar aghaidh ar *Fhoirm DWWTS 3a*, chuig an údarás tithíochta a bhfuil limistéar feidhme an CCFT, ábhar an iarratais, suite ann.
2. Áireofar leis an iarratas cur síos ar lochtanna an CCFT agus togra mionsonraithe, a d’ullmhaigh duine inniúil, chun na hoibreacha a uasghrádú aníos go dtí caighdeáin Chód Chleachtais (CC) an GCC, agus an aird chuí á tabhairt ar a mholtaí maidir le CCFT reatha ar an láthair atá ann.
3. Déanfaidh an t-údarás tithíochta nó a ionadaí cigireacht ansin ar an CCFT, arb é sin ábhar an iarratais, chun bailíocht an iarratais a dheimhniú maidir le scóip na n-oibreacha a bheartaítear.
4. Cuirfidh an t-údarás tithíochta an t-iarratasóir ar an eolas ina dhiaidh sin má mheastar go bhfuil an t-iarratas incháilithe (faoi réir téarmaí agus coinníollacha) nó má mheastar go bhfuil sé neamh-incháilithe.
5. Is féidir leis an iarratasóir leanúint ar aghaidh ansin leis na hoibreacha a theastaíonn, ach ní mheastar go bhfuil oibreacha, seachas na hoibreacha sin a chuimsítear in iarratais, incháilithe agus ní íocfar cúnamh deontais ach maidir leis na hoibreacha siúd.
6. Próiseálfar iarratais a thapúla agus is féidir. Má theastaíonn cúnamh chun an fhoirm a líonadh, déan teagmháil, le do thoil, leis an údarás tithíochta ábhartha.
7. Tá an ceart ar cosaint ag an údarás tithíochta chun aon fhiosrúcháin a dhéanamh a mheasann sé is gá, chun eolas nó cáipéisí tacaíochta a cuireadh ar fáil mar chuid d’iarratas ar chúnamh deontais a dheimhniú, agus is féidir leis aon iarratasóir a fhágáil as an áireamh, nuair a bhíonn breithniú á dhéanamh ar chúnamh deontais, a sholáthraíonn eolas nó cáipéisí bréagacha nó míthreoracha.

9. Éilimh ar chúnamh deontais a phróiseáil

Beidh an nós imeachta seo a leanas i gceist maidir le gach éileamh ar íocaíocht a phróiseáil:

1. A luaithe a críochnaíodh na hoibreacha i gcomhréir leis an togra mionsonraithe a sheol agus a dheimhnigh duine inniúil, ba cheart éilimh ar íocaíocht a sheoladh ar aghaidh ar *Fhoirm DWWTS 3b*, chuig an údarás tithíochta a bhfuil limistéar feidhme an CCFT, ábhar an iarratais, suite ann.
2. Caithfidh *Foirm DWWTS 3b* gabháil le gach fáltas ó gach conraitheoir a fostaíodh chun na hoibreacha a luaitear a dhéanamh.
3. Déanfaidh an t-údarás tithíochta nó a ionadaí measúnú ina dhiaidh sin ar na hoibreacha a críochnaíodh agus íocfar an t-éileamh ar íocaíocht má chríochnaítear scóip na n-oibreacha a ndéantar cur síos orthu ar an bhfoirm iarratais ina n-iomláine agus má dheimhníonn an duine inniúil iad.
4. I gcásanna nach bhfuil an t-údarás tithíochta sásta gur críochnaíodh na hoibreacha i gcomhréir leis an togra mionsonraithe a seoladh ar aghaidh nó mura sásaíonn siad na téarmaí agus coinníollacha eile go léir, eiseoidh an t-údarás tithíochta litir don iarratasóir a chuireann in iúl go bhfuil an t-éileamh neamh-incháilithe nó neamh-incháilithe go páirteach, agus na cúiseanna ábhartha á gcur in iúl.
5. Próiseálfar éilimh a thapúla agus is féidir. Má theastaíonn cúnamh chun an fhoirm a líonadh, déan teagmháil, le do thoil, leis an údarás tithíochta ábhartha.
6. Tá an ceart ar cosaint ag an údarás tithíochta chun aon fhiosrúcháin a dhéanamh a mheasann sé is gá, chun eolas nó cáipéisí tacaíochta a cuireadh ar fáil mar chuid d’iarratas ar chúnamh deontais a dheimhniú, agus is féidir leis aon éilitheoir a fhágáil as an áireamh, nuair a bhíonn breithniú á dhéanamh ar chúnamh deontais, a sholáthraíonn eolas nó cáipéisí bréagacha nó míthreoracha.

**10. An Próiseas achomhairc**

Nuair a bhíonn iarratais á bpróiseáil faoin scéim deontais seo, aithnítear go bhféadfadh roinnt iarratasóirí a bheith míshásta le cinneadh an údaráis tithíochta. Cuirfidh údaráis tithíochta meicníocht achomhairc ar fáil do gach iarratasóir a cheadaíonn go ndéanfaidh oifigeach údarás tithíochta nár dhéileáil lena mbuniarratas athbhreithniú ar an gcinneadh a rinneadh ina gcás.

Bainfidh an nós imeachta seo a leanas le gach achomharc:

1. Tugtar cuireadh do gach iarratasóir míshásta chun **achomharc scríofa** a sheoladh ar aghaidh (is féidir é seo a dhéanamh ar ríomhphost) in aghaidh cinneadh ar bith ar chuir an t-údarás tithíochta in iúl dóibh maidir lena n-iarratas.
2. Caithfidh an t-údarás tithíochta an t-achomharc a fháil **laistigh de thrí seachtaine** i ndiaidh dháta an chinnidh agus caithfear a lua ann na cúiseanna a bhí leis an achomharc.
3. Breithneoidh an t-údarás tithíochta an t-achomharc agus tabharfar breithiúnas air laistigh de cheithre seachtaine i ndiaidh é a fháil.
4. Cuirfidh cinneadh faoin achomharc in iúl i scríbhinn don achomharcóir laistigh de choicís i ndiaidh go ndearnadh an cinneadh.

|  |
| --- |
| FOIRM IARRATAIS  Oibreacha réitigh, deisiúcháin nó uasghrádaithe ar Chóras Cóireála Fuíolluisce Tí (CCFT) nó an córas a athsholáthar i Limistéar Dobharcheantair Chuspóra Ardstádais nuair atá litir faighte ag an iarratasóir féideartha ó údarás tithíochta a dheimhníonn cáilitheacht chun iarratas a dhéanamh ar dheontas.   * Léigh na nótaí eolais, le do thoil, sula líonann tú an fhoirm iarratais. * Caithfear gach ceist ar an bhfoirm a fhreagairt agus, sa chás go sonraítear, caithfear cáipéisí tacaíochta a sholáthar. Ní phróiseálfar foirmeacha neamhiomlána nó na foirmeacha siúd nach ngabhann na cáipéisí cuí leo. * NÍOR CHEART tús a chur le hobair sula dtugann an t-údarás tithíochta nó a ionadaí cuairt. Má cuireadh tús le hobair roimh an dáta sin, ní dhéanfar breithniú ar d’iarratas. * Déanann údaráis tithíochta an scéim deontais a riar. Is faoin údarás tithíochta ábhartha atá sé plé le gach ceist a bhaineann le hoibriú laethúil na scéime deontais, iarratais agus íocaíochtaí san áireamh. * Ba cheart aon fhiosrúcháin faoin deontas a dhéanamh le hOifigeach Idirchaidrimh Chlár Uisce Tuaithe an údaráis tithíochta ábhartha. |

|  |  |
| --- | --- |
| 1. Sonraí faoin Iarratasóir | |
| Ainm an iarratasóra: |  |
| Seoladh (láthair an CCFT):  ÉIRCHÓD: |  |
| Uimhir ghutháin i rith an lae: |  |
| 1. Sonraí faoin CCFT | |
| Tagairt chláraithe an CCFT (tá sé seo ar fáil ar do Dheimhniú Clárúcháin): |  |
| 1. Seicliosta chun lochtanna a shainaithint | |
| 1. Ar baineadh an sloda as an CCFT le bliain anuas? | Baineadh 󠄀󠄀 Níor baineadh 󠄀󠄀 |
| 1. An bhfuil an t-uisce dromchla/an t-uisce dín go léir curtha ar mhalairt slí amach ón CCFT? | Tá 󠄀󠄀 Níl 󠄀󠄀 |
| 1. Cad é saghas an chórais? | 󠄀 Dabhach shéarachais 󠄀  󠄀 Córas Tánaisteach 󠄀  󠄀 Córas Treasach 󠄀 |
| 1. An ndearnadh cigireacht agus cothabháil ar an gcóras le 2 bhliain anuas? | Rinneadh 󠄀󠄀 Ní dhearnadh 󠄀󠄀 |
| 1. Cad é saghas an insíothlaithe? | 󠄀 Poll súite  󠄀 Láthair shíothlúcháin  󠄀 láthair shíothlúcháin ardaithe  (Córas Dumhaí)  󠄀 Scagaire snasúcháin  󠄀 Píobán le huisce dromchla  󠄀 Bogach/Giolcarnach  󠄀 Ceapach shaileach  󠄀 Eile (tabhair sonraí ar bhileog eile) |
| 1. An bhfuil fásra díobhálach (síothlú) ag fás sa limistéar insíothlaithe, ar nós an mhéid seo a leanas:  * limistéir fhliucha/linnte, * féar méith, * tailte garbha, luachair, etc. | Tá 󠄀󠄀 Níl 󠄀󠄀 |
| 1. Cur síos ginearálta ar na hoibreacha agus costas na n-oibreacha atá le déanamh, faoi mar a d’ullmhaigh duine inniúil (caithfear cóip den togra iomlán a cheangal freisin) | |
|  | |
| 1. Íocaíochtaí a rinneadh roimhe seo | |
| Ar íocadh aon deontas maidir leis an réadmhaoin seo le 7 mbliana anuas?  Má íocadh, tabhair sonraí, le do thoil:   1. cé a d’íoc an deontas? 2. méid: 3. an dáta a íocadh an deontas: | Íocadh 󠄀󠄀 Níor íocadh 󠄀󠄀   1. € |
| 1. Sonraí an Chonraitheora/na gConraitheoirí (*caithfear* cóip den Deimhniú Imréitigh Cánach do gach conraitheoir a sholáthar) | |
| Conraitheoir 1 | Conraitheoir 2 (más infheidhme) |
| Ainm an Chonraitheora: | Ainm an Chonraitheora: |
| Seoladh an Chonraitheora:  ÉIRCHÓD: | Seoladh an Chonraitheora:  ÉIRCHÓD: |
| 1. Dearbhú | |
| Dearbhaím, leis seo, go bhfuil an t-eolas a sholáthair mé ar an bhfoirm iarratais seo, agus sa cháipéisíocht go léir eile a sholáthair mé chun tacú leis an iarratas seo, ceart agus fíor.  Tuigim gur féidir an t-iarratas seo a chur ar ceal má sholáthraím aon eolas bréagach nó míthreorach nó aon cháipéisíocht tacaíochta neamhbhailí.  **Síniú an iarratasóra:**  **Dáta:** | |

|  |
| --- |
| FOIRM ÉILIMH AR ÍOCAÍOCHT:  Oibreacha réitigh, deisiúcháin nó uasghrádaithe ar Chóras Cóireála Fuíolluisce Tí (CCFT) nó an córas a athsholáthar i Limistéar Dobharcheantair Chuspóra Ardstádais nuair atá faomhadh faighte ag duine ó údarás tithíochta do dheontas.   * Léigh na nótaí eolais, le do thoil, sula líonann tú an fhoirm éilimh. * Caithfear gach ceist ar an bhfoirm a fhreagairt agus, sa chás go sonraítear, caithfear cáipéisí tacaíochta a sholáthar. Ní phróiseálfar foirmeacha neamhiomlána nó na foirmeacha siúd nach ngabhann na cáipéisí cuí leo. * NÍOR CHEART go mbeadh tús curtha le hobair sula dtugann an t-údarás tithíochta nó a ionadaí cuairt tosaigh. Má cuireadh tús le hobair roimh an dáta sin, ní dhéanfar breithniú ar d’éileamh. * Déanann údaráis tithíochta an scéim deontais a riar. Is faoin údarás tithíochta ábhartha atá sé plé le gach ceist a bhaineann le hoibriú laethúil na scéime deontais, iarratais agus íocaíochtaí san áireamh. * Ba cheart aon fhiosrúcháin faoin deontas a dhéanamh le hOifigeach Idirchaidrimh Chlár Uisce Tuaithe an údaráis tithíochta ábhartha. |

|  |  |
| --- | --- |
| 1. Sonraí faoin Iarratasóir | |
| Ainm an iarratasóra: |  |
| Seoladh (láthair an CCFT):  ÉIRCHÓD: |  |
| Uimhir ghutháin i rith an lae: |  |
| 1. Sonraí faoin CCFT | |
| Tagairt chláraithe an CCFT (tá sé seo ar fáil ar do Dheimhniú Clárúcháin): |  |
| 1. Cur síos ginearálta ar agus costas na n-oibreacha faoinar tugadh, faoi mar a shonraíonn duine inniúil (caithfear fálta(i)s m(h)iondealaithe a sholáthar do na hoibreacha go léir a críochnaíodh) | |
|  | |
| 1. Sonraí an Chonraitheora/na gConraitheoirí (*caithfear* cóip den Deimhniú Imréitigh Cánach do gach conraitheoir a sholáthar, más éagsúil é ón gconraitheoir a liostaítear ar an bhfoirm iarratais) | |
| Conraitheoir 1 | Conraitheoir 2 (más infheidhme) |
| Ainm an Chonraitheora: | Ainm an Chonraitheora: |
| Seoladh an Chonraitheora:  ÉIRCHÓD: | Seoladh an Chonraitheora:  ÉIRCHÓD: |
| 1. Dearbhú | |
| Dearbhaím go bhfuil an t-eolas a sholáthair mé ar an bhfoirm éilimh seo, agus sa cháipéisíocht go léir eile a sholáthair mé chun tacú leis an éileamh seo, ceart agus fíor.  Tuigim gur féidir an t-éileamh seo ar íocaíocht a chur ar ceal má sholáthraím aon eolas bréagach nó míthreorach nó aon cháipéisíocht tacaíochta neamhbhailí.  **Síniú an éilitheora:**  **Dáta:** | |